Denali

Denali alebo Mount McKinley na Aljaške je s výškou 6 190 metrov (20 310 stôp) najvyšším vrcholom v Severnej AmerikeElevations and Distances in the United States  U.S Geological Survey (29 April 2005). Je tiež centrom Národného parku Denali.

 Pozoruhodné rysy 
Denali má viac hmoty a väčšie stúpanie ako Mount Everest, a to aj napriek tomu, že vrchol Everestu je približne o 2700 metrov vyššie ak je meraný od hladiny mora. Jeho úpätie totiž leží na Tibetskej náhornej plošine vo výške približne 5200 metrov, čím sa reálne vertikálne stúpanie zredukuje na čosi viac ako 3700 metrov. Úpätie Denali leží na plošine vo výške asi 700 metrov, a teda reálne vertikálne stúpanie tejto hory je až 5500 metrov.

Táto hora je tiež typická svojím extrémne chladným počasím. Teplomer, ktorý je umiestnený vo výške okolo  nameral najnižšiu teplotu -73,3 °C (-100 °F). Lezcom taktiež hrozí neobvykle vysoké riziko takzvanej akútnej horskej choroby, a to nielen kvôli vysokej nadmorskej výške, ale aj vysokej zemepisnej šírkeDenali information at the 7summits website. Hora rovnako vysoká ako Denali ležiaca na rovníku by mala na svojom vrchole obsah kyslíku vo vzduchu asi 47% z obsahu na úrovni mora, ale kvôli jeho zemepisnej šírke je tlak a tým aj obsah kyslíku na vrchole Denali ešte nižšíWard, Milledge and West, High Altitude Medicine and Physiology, 2002.

 Referencie 

 Iné projekty 

Kategória:Vrchy na Aljaške
Kategória:Koruna Zeme
Kategória:Najvyššie vrcholy štátov USA
Kategória:Najvyššie vrchy štátov
Kategória:Šesťtisícovky v USA